Նիստի մասնակիցները քննարկել են նաեւ հումանիտար ոլորտում եւ ատոմային էներգետիկայի համար կադրերի պատրաստման ուղղությամբ Հայաստանի եւ Ռուսաստանի երկկողմանի համագործակցությունը։ Այս տարվա ընթացքում Հայաստանից ընտրվել են թեկնածուներ, որոնք «Ռոսատոմ» պետկորպորացիայի քվոտայով ցանկանում են ատոմային էներգետիկայի ոլորտում ռուսական բուհերում բարձրագույն կրթություն ստանալ. 4 թեկնածու հաջող անցավ հարցազրույցը եւ Ռոսատոմ քվոտայով սովորելու է Մոսկվայի ինժեներաֆիզիկական ինստիտուտի մագիստրատուրայում։ Բացի այդ Հայաստանի ավագ դպրոցականների միջեւ մաթեմատիկայի եւ ֆիզիկայի ամենամյա օլիմպիադայի արդյունքներով հաղթողները ընդունելության եւ Ռուսաստանի գլխավոր տեխնիկական բուհերում անվճար սովորելու հնարավորություն կստանան, այդ թվում «ՄԻՖԻ» Ազգային հետազոտական միջուկային համալսարանում։